Vi starter rejsen i det nordjyske, hos bryggeriet Bad Seed Brewing, der i vores optik er det danske Craft Beer bryggeri, der er bedst til at brygge pilsnere. Her får du deres Uno Pils, der er en ”Italien-Style” Pilsner og så er den økologisk. Det er en super venlig, clean og frisk Pilsner. En øl, som kan kategoriseres, som en vaskeægte tørstslukker. En italiensk Pilsner og en afart af en klassisk tysk Pilsner. De er kendt for at have lidt ekstra humle i duften og delikate, bløde og blomstrede i smagen, samtidig med at de forbliver tro mod sin tyske oprindelse. Bad Seed Brewing har til Huse 20 km. fra Aalborg i et gammel sodavandsbryggeri. Bryggeriet er etableret tilbage i 2015 af Frederik, der er headbrewer og også manden bag Uno Pils som I har i glasset. Serveringstemperatur ca 5° - direkte fra køleskabet.